open-index/open-wikipedia-markdown huggingface dataset:
VM i skiskyting 2013

**[[VM i skiskyting]] 2013** ble arrangert i Nové Město na Moravě i Tsjekkia fra 7. til 17. februar 2013.

Det ble konkurrert i elleve øvelser, av disse var det tre lagøvelser. Norge ble mestvinnende nasjon med 11 av 33 medaljer, mens Frankrike og Ukraina vant 7 medaljer hver. Tora Berger tok medalje i samtlige mulige øvelser. Hun ble mestvinnende utøver med seks medaljer hvorav fire gull og to sølv. Emil Hegle Svendsen ble mestvinnende mannlige utøver med fire gull- og en bronsemedalje.

## Program

## Medaljevinnere
### Kvinner

### Menn

### Miksstafett

## Resultater
### Miksstafett

### Sprint

### Jaktstart

### Normaldistanse

### Stafett

### Fellesstart

## Medaljeoversikt
:  
### Beste nasjon

### Beste utøver

## Norges tropp
Norges skiskytterforbund tok 1. februar 2013 ut 12 utøvere, seks kvinner og seks menn.
 
}  ||bgcolor=DCE5E5|  ||bgcolor=F7F6A8 align=center|  ||bgcolor=F7F6A8 align=center|   || bgcolor=F7F6A8 align=center width="70" |  ||bgcolor=DCE5E5|  
|-
|align="left"| Synnøve Solemdal||align="left"| Tingvoll Idrettslag ||bgcolor=F7F6A8 align=center |   ||  ||  ||  ||bgcolor=F7F6A8 align=center|   || 
|-
|align="left"| Hilde Fenne||align="left"| Voss Skiskyttarlag ||  ||  ||  ||  ||bgcolor=F7F6A8 align=center|   || 
|-
|align="left"| Ann Kristin Aafedt Flatland||align="left"| Vik Idrettslag || ||  ||  ||  ||bgcolor=F7F6A8 align=center|   || 
|-
|align="left"| Fanny Welle-Strand Horn||align="left"| Oslo Skiskytterlag || ||  || ||  ||  || 
|-
|align="left"| Tiril Eckhoff||align="left"| Fossum Idrettsforening ||colspan=6  
|}

} ||bgcolor=F7F6A8 align=center |  ||bgcolor=F7F6A8 align=center |  ||  ||bgcolor=F7F6A8 align=center |  ||bgcolor=FFDAB9 align=center |  
|-
|align="left"| Tarjei Bø||align="left"| Markane Idrettslag ||bgcolor=F7F6A8 align=center |  ||  ||  ||  ||bgcolor=F7F6A8 align=center |  ||bgcolor=F7F6A8 align=center |  
|-
|align="left"| Ole Einar Bjørndalen||align="left"| Simostranda Idrettslag || ||  ||  ||  ||bgcolor=F7F6A8 align=center |   || 
|-
|align="left"| Henrik L'Abée-Lund||align="left"| Oslo Skiskytterlag || ||  ||  ||  ||bgcolor=F7F6A8 align=center |   || 
|-
|align="left"| Lars Helge Birkeland||align="left"| Birkenes Idrettslag || ||  ||  ||  ||  || 
|-
|align="left"| Erlend Øvereng Bjøntegaard||align="left"| Idrettslaget Bever'n ||colspan=6  
|}

## Referanser


## Eksterne lenker
* Biathlon World Championships – Men hos firstskisport.com
* Biathlon World Championships – Women hos firstskisport.com
* Resultatdatabase hos realbiathlon.com
Guus

**Guus**:
* Guus Hiddink
* Guus Hoogmoed
* Guus Kuijer
* (Gustaaf) "Guus" (Stephanus Modestus) Meeuwis
* Guus van Mourik

* Guus Hiddink Stadium
Glibb

**Glibb** er en betegnelse på en menneske- eller dyremaske av tre eller metall brukt som dekorativt element på bygninger, sleder, søljer og andre gjenstander. Glibber har gjerne et uhyggelig eller skummelt preg med store utstående øyne, bred nese og en stor kjeft med grådige tenner.

Fra romansk tid finner vi slike masker på bygninger mange steder rundt i Europa. De ser ofte ville og farlige ut, og de kan kanskje ha vært tillagt en vernende eller beskytende funksjon. I middelalderen var det i Norge brukt hoder eller masker som dekor på portaler og på enden av stolper. På Tveitoloftet fra Hovin i Telemark  som er datert til ca 1300, er det plassert en glibb over døren, og vi finner glibber eller masker skåret i toppen av stolper i stavkirkene og i stavkirkeportalene fra Ål, Gol og Heddal. Roar Hauglid peker på at disse maskene på stolpene i stavkirken kan ha en forbindelse med bruk av fantasimasker på stikkbjelker på takstolene i middelalderens stenkirker.

## Glibber på sleder
På 1700-tallet ble glibber svært populære som dekor i fronten på norske spissleder. Bruken går langt tilbake, og det er plassert flere små masker med lignede trekk som dekor på frontbrettet på to av sledene i Osebergfunnet. Når norske bønder og embetsfolk skulle ut å kjøre på 1700-tallet kunne de nok ha mange forestillinger om møte både med farlige dyr og med overnaturlige vesener, men det er nok usikkert om glibben i sledefronten har stått der som et rent dekorativt element eller om den også kan være tillagt en beskyttende funksjon.

## Glibbsøljer
Glibber har også vært brukt som dekor på draktsølv, og fra Tinn i Telemark kjenner vi betegnelsene *glibbsyylje* og *glibbring*. Der brukte de og betegnelsen *glibba sølv* om sølv som var dekorert med menneskeansikt eller -masker. I dag er *glibbsølje* brukt som vanlig betegnelse om slikt draktsølv. Glibbsøljer har vært særlig populære på Vestlandet, men har også vært brukt i andre områder. De finnes i hovedsak i tre varianter, som støpte søljer, som søljer der dekoren er stanset ut av en hel plate og som ringer med påsatte masker. De støpte glibbsøljene kan ha klare felles trekk med sporesøljer.

## Referanser


## Litteratur
* Berge, Rikard (1925): *Norskt bondesylv.* Risør. Utgitt i opptrykk av Noregs boklag i 1975 ISBN 82-522-01024
* Fossberg, Jorunn (1991): *Draktsølv.* Oslo. ISBN 82-00-07340-8
* Grieg, Sigurd (1928): «Kongsgården». *Osebergfundet Bind II*. Oslo.
* Hauglid, Roar (1973): *Norsk stavkirker. Dekor og utstyr.* Oslo.
* Ugelstad, Janike Sverdrup (1986): «Glibb, symbol eller dekorasjon.» I: *På stassleden skal storfolk kjennes.* side 15-17, Norsk Folkemuseum, Oslo.

## Eksterne lenker
* Se glibber i DigitaltMuseum.
* Se glibbsøljer i DigitaltMuseum.
Abel ungdomsskole

**Abel ungdomsskole** (tidligere Sunde skole) er en tidligere ungdomsskole på Sunde i Gjerstad kommune i Agder fylke. I 2012 gikk det 112 elever fra 8-10 klasse fordelt på 6 klasser (to klasser på hvert trinn) på skolen.

Abel ungdomsskole ble slått sammen med barneskolene Gjerstsad skole og Fiane skole i 2019 til Abel skole, lokalisert på samme sted som den tidligere ungdomsskolen.

## Kilder
* Abel ungdomsskoles nettsider.
Utviklingsbank

En **utviklingsbank** er en finansinstitusjon som har som formål å fremme økonomisk og sosial utvikling i et gitt område. Man kan skille mellom internasjonale utviklingsbanker og nasjonale utviklingsbanker

Internasjonalt finnes institusjoner som Verdensbanken og regionale utviklingsbanker som Afrikabanken, Den europeiske bank for gjenoppbygning og utvikling, Den asiatiske utviklingsbanken, Den islamske utviklingsbank og Den interamerikanske utviklingsbank.

## Norge
I Norge var Utbyggingsfondet for Nord-Norge og etterfølgeren Distriktenes utbyggingsfond eksempler på nasjonale utviklingsbanker som skulle fremme næringsvirksomhet og utvikling i norske distrikter.
Sam Knutzen

**Samuel «Sam.» Knutzen** (født 15. januar 1892 i Kristiania, død 30. april 1975 i Oslo) var en norsk idrettsutøver, idrettsleder og forretningsmann. Under andre verdenskrig ledet han den økonomiske kirkefront.

## Idrettskarriere
Sam Knutzen representerte Ready i bandy og fotball. I 1912 spilte han én kamp for det norske fotballandslaget da forbundet valgte å stille et lag bestående av Frigg- og Ready-spillere.

Knutzen var i perioden 1912–1925 med på å ta hele 12 norgesmesterskap i bandy for Ready (sjumannslag). Kun lagkamerat Halfdan Ditlev-Simonsen har flere mesterskap (13). Knutzen var fra 1913 til 1914 formann i Norges Fotballforbunds hockeykomité, forløperen til Norges Bandyforbund.

I årene 1924–1926 var Knutzen president i Norges Fotballforbund. Han tilhørte den konservative fløyen av idretts-Norge og var inspirert av engelske gentlemansidealer. Han motsatte seg for eksempel profesjonalisering og landsomfattende seriespill.

## Krigsårene
Sam Knutzen ble i 1940 forretningsfører i Nasjonalhjelpen. Dette var et samordningsorgan for Norges humanitære organisasjoner og drev hjelpearbeid under krigen. I likhet med resten av ledelsen i organisasjonen ble Knutzen avsatt 11. september 1941.

Etter at de aller fleste norske prester nedla sine embeter påsken 1942 ble Knutzen leder av den økonomiske kirkefront, som sørget for at prestene fortsatt fikk lønn. Han organiserte et hemmelig nettverk med forgreininger til alle landets kommuner. Nettverket samlet inn penger og videreformidlet disse til prestene som inngikk i kirkefronten.

## Referanser


## Eksterne lenker
* 
* informasjon om Knutzens arkiv på riksarkivet
Dennis van Winden

**Dennis van Winden** (født 2. desember 1987 i  Delft) er en nederlandsk landeveissyklist. Han ble profesjonell for UCI WorldTourlaget Rabobank i 2010, og var der til han etter 2014-sesongen ikke fikk ny kontrakt med laget (som da het Belkin). Han endte opp hos Synergy Baku Cycling Project, men var tilbake til sitt gamle lag i mai 2015.

## Meritter

;2006
:Omloop van de Alblasserwaard
;2007
:Prologen (TTT), Tour Alsace 
:2.-plass sammenlagt, Giro Delle Regioni
;2008
:2. etappe, Giro Delle Regioni
:Sammenlagt Tour du Haut Anjou
::2. og 4. etappe
:2.-plass, Vlaamse Pijl
;2009
:Prologen, Istrian Spring Trophy
:1. etappe (TTT), Olympia's Tour
:2. etappe, Vuelta Ciclista a León
:Nasjonal U23-mester ITT
:9. etappe, Tour de l'Avenir

## Referanser


## Eksterne lenker
* 
*
Risør ungdomsskole

**Risør ungdomsskole** ligger på Randvik i gamle Søndeled kommune (nå Risør kommune). Ungdomsskolen ligger ved siden av Risør barneskole på Kjempesteinsmyra. Skolen ble bygd i 1971, og hadde per 2012, 268 elever fra Risør barneskole, Søndeled skole og Hope skole.

Rektor ved skolen er Mads Stebekk Moe (per 2022).

## Referanser
Niels Nolsøe

**Niels Christian Nolsøe** (født 4. september 1879 på Tvøroyri, død 14. juni 1952 i Herning), på folkemunne kalt **Niels á Puntarbyrgi**, var en færøysk skipsbygger og politiker (Sb.). Han var innvalgt på det færøyske Lagtinget fra Suðuroy 1928–1932.

Han var sønn av skipper Dion Emil Nolsøe og hustru Maren Susanne Smith på Tvøroyri. Hans tippoldefar, Dione Nolsøe, var bror av Poul, bedre kjent som nasjonalhelten Nólsoyar Páll. Niels Nolsøe giftet seg med Anna Katrina Mortensen. Hennes grandonkel (farfars bror) var kjøpmannen Johan Mortensen. Blant Niels og Anna Katrinas barn var lagtingsmennene Dion Nolsøe og Eli Nolsøe.

Han gikk i lære som skipsbygger. Da Jacob Dahl anla sin egen slipp i Vágur i 1914, ble Nolsøe ansatt som formann der.

Han døde under et besøk hos sin datter i Herning i Danmark i 1952. Han ble begravet i Vágur.

## Referanser
Søndeled skole

**Søndeled skole** ligger i tettstedet Søndeled i gamle Søndeled kommune (nå Risør kommune) i Aust-Agder fylke. Skolen ligger sentralt i Søndeled med Søndeled kirke som nærmeste nabo. Det går ca. 90 elever på Søndeled skole og Beate Aas er rektor ved skolen.

## Søndeled skolekrets
På Søndeled skole går det 132 elever fra 1-7 klasse som kommer fra tettstedet Søndeled, Moen, Røed, Ausland, Hødnebø, Akland, Moland, Homme, Sevik, Sørbø og helt ut til Gjernestangen.

## Den nye Søndeled skole
Bystyret i Risør kommune vedtokk i desember 2009 at det skulle bygges ny skole på Søndeled. Skolen skulle rivest, men grendehusdelen skulle bestå. Skolen skal antagelig være ferdig høsten 2013.

## Skolens historie
Søndeled "nye" folkeskole ble bygd i 1967. Før dette lå det en annen skole, som var en stor hvitmalt bygning, med navn Søndeled folkeskole. I 1986 bygde skolen på med en grendehusdel, som brukest både til gymsal og grendehus (og to klasserom).

## Kilder
* Søndeled skole sine nettsider.
Yukihiro Doi

**Yukihiro Doi** (japansk: 土井 雪広, født 18. september 1983 i  Osaka) er en japansk landeveissyklist.

## Meritter

;2007
:2.-plass sammenlagt, Tour of Siam
;2008
:Etappe 1b (TTT), Brixia Tour 
;2010
:6.-plass sammenlagt, Tour of Turkey
;2012
: Nasjonal mester Landevei

## Referanser


## Eksterne lenker
*
Tom Dumoulin

**Tom Dumoulin** (født 1990) er en nederlandsk, tidligere profesjonell landeveissyklist. Han ble profesjonell i 2011.

I 2017 vant han Giro d'Italia sammenlagt som første nederlender. Han vant to gull i Sykkel-VM i Bergen i september 2017, lagtempo med Team Sunweb og individuelt tempo. På individuelt-rittet kom han i mål på Fløyen nesten ett minutt foran andremann.

I januar 2021 annonserte han at han ville ta en pause på ubestemt tid. Han var tilbake til Sveits rundt i juni. Han la opp i 2022.

## Meritter

;2010
:Sammenlagt og 3. etappe, GP du Portugal
:Omloop Lek en Ijssel 
:7. etappe, Girobio
:7.-plass, U23-VM Tempo
;2011
:Sammenlagt, Le Triptyque des Monts et Châteaux
:8.-plass, U23-VM Tempo
;2012
:6.-plass sammenlagt, Vuelta a Andalucía
;2014
:2. etappe, Critérium International
: Nederlandsk mester på tempo
:3. etappe, Eneco Tour 
:Prologen, Tour of Alberta
;2015
:6. etappe (ITT), Baskerland rundt
:1. og 9. etappe (ITT), Sveits rundt
:9. og 17. (ITT) etappe, Vuelta a España
;2016
:1. etappe (ITT), Giro d'Italia
: Nederlandsk mester på tempo
:9. og 13. (ITT) etappe, Tour de France
:Sølv, temporittet i OL
;2017
:Giro d'Italia
:: Sammenlagt
::10. etappe (ITT)
::14. etappe
: Nederlandsk mester på tempo
:Sammenlagt, BinckBank Tour
: Verdensmester på tempo
;2018
:1. etappe, Giro d'Italia (ITT)
:20. etappe, Tour de France (ITT)
;2021
: Nederlandsk mester på tempo
:Sølv, temporittet i OL

## Referanser


## Eksterne lenker
*
Alexandre Geniez

**Alexandre Geniez** (født 16. april 1988 i Rodez) er en fransk tidligere profesjonell, landeveissyklist. Han var profesjonell syklist fra 2010 til 2022.

## Meritter

;2009
:Sammenlagt, Ronde de l'Isard
;2010
:2.-plass sammenlagt, Route du Sud
:7.-plass sammenlagt, Luxembourg rundt
;2011
:4. etappe, Østerrike rundt
:2.-plass sammenlagt og ungdomskonkurransen, Luxembourg rundt
:4.-plass sammenlagt, Critérium International
;2012
:15. etappe, Vuelta a España
;2014
:4.-plass sammenlagt, Volta ao Algarve
;2015
:Tro-Bro Léon
:9.-plass sammenlagt, Giro d'Italia
:Sammenlagt og 3. etappe, Tour de l'Ain
;2016
:4. etappe, Tour de l'Ain
:3. etappe, Vuelta a España
;2017
:Tre Valli Varesine
:3.-plass sammenlagt, poengkonkurransen og 4. etappe, Tour de l'Ain
:3.-plass sammenlagt og 2. etappe, Tour La Provence
;2018
:GP la Marseillaise
:Sammenlagt og prolog, Tour La Provence
:11.-plass sammenlagt, Giro d'Italia
:12. etappe, Vuelta a España

## Referanser


## Eksterne lenker
* 
*
Ji Cheng (syklist)

**Ji Cheng** (kinesisk:  計成 / 计成, pinyin: *Jì Chéng*; født 15. juli 1987) er en kinesisk, tidligere profesjonell, landeveissyklist. Han har vært profesjonell for Skil-Shimano i 2007, og syklet hele karrieren for samme lag.

## Meritter

;2008
:1. etappe, Tour of South China Sea
:5.-plass, Appelscha 

## Referanser


## Eksterne lenker
*
Hope skole

**Hope skole** ligger i grenda Hope/Sandnes i de ytre delene av gamle Søndeled kommune (nå Risør kommune) i Agder fylke. Hope skole er den minste av de tre barneskolene i Søndeled. Skolen er en del av Hope oppvekstsenter, der det er 15 ansatte.

## Fakta om Hope skole
På Hope oppvekstsenter går det 36 elever fra 1-7 klasse. Skolen er bygd i 1957 og renovert og påbygd i 2002 (undervisningsrommene er nye).

Rektor ved skolen er Kristin Nielsen Vintermyr. (per januar 2013).

## Kilder
* Risør kommunes nettsider

## Eksterne lenker
* Hope oppvekstsenter på www.risor.kommune.no
Divertikulitt

**Divertikulitt** også kalt **divertikulose** er betennelse i divertiklene i tykktarmen.

Sykdommen kommer «snikende» og oppleves som smerter og ubehag i magen, sammen med feber og frysninger. Normalt sett behandles betennelsen med antibiotika, men i alvorlige tilfeller kan operasjon være nødvendig.

## Kilder
*Oslo universitetssykehus - Divertikulitt
Divertikler

**Divertikler** er små utposninger i fordøyelsessystemet.

Årsaken til dannelsen av divertikler er ukjent, og det er ikke bekreftet at fiberfattig kost kan forverre tendensen. Divertikler oppstår vanligst i tykktarmen, men kan også finnes i spiserøret, magesekken og tynntarmen. Betennelse i divertiklene kalles divertikulitt.

## Kilder
*Helsebiblioteket - Divertikler, utposninger på tarmen
Dobbelt flertall

**Dobbelt flertall** innebærer at det i forbindelse med avstemninger, foreligger samtidig flertall etter to ulike kriterier. 

I Sveits kreves for gyldig vedtak i folkeavstemninger at det foreligger flertall både i folket og i et flertall av kantonene. Flertallet ved folkeavstemningen innen hver kanton, regnes som kantonens stemme. I Australia kreves i folkeavstemninger at det foreligger flertall både i folket og av delstatene.Under Lisboa-traktaten kreves det at 55 % av landene, som representerer 65 % av innbyggerne, må til for at et vedtak skal bli gjort gjeldende i EU.
## Referanser
David Andersen (fotballspiller)

**David Andersen** (født 19. juni 1894, død 24. juli 1964) var en norsk landslagsspiller i fotball. Han spilte indre høyre for Frigg. Andersen debuterte på det  i 1912, 18 år og 137 dager gammel. Han spilte til sammen ni landskamper i perioden 1912–1917. Han ble norgesmester med Frigg i 1914 og 1916. Han la opp etter 1919-sesongen.

Andersen var med på Friggs inntog i toppen av norsk fotball på 1910-tallet som kulminerte med to norgesmesterskap. Frigg overtok i 1914 hegemoniet i kretsserien i Kristiania etter Mercantile og ble kretsmestere seks av de neste åtte årene. Andersen var kanskje den aller beste spilleren på dette laget og var kjent for godt overblikk og gode skudd.

Han tok artium ved Oslo handelsgymnasium i 1913. Samme år ble han ansatt i agenturfirmaet M. Ertzgaard & Co. som han i 1936 ble eneinnehaver av.

## Referanser


## Eksterne lenker
*
Institut Pasteur

**Institut Pasteur** er en fransk privat stiftelse som driver forskning innen biologi, mikroorganismer, sykdommer og vaksiner. Instituttet er oppkalt etter sin grunnlegger Louis Pasteur, som i 1885 klarte å utvikle et serum mot rabies. Stiftelsen ble etablert i 1887 og har hovedkvarter i Paris. Instituttet har filialer en rekke steder rundt om i verden.

## Beskrivelse
Under sin lange historie har instituttet bidratt til å skaffe forskningsbasert kunnskap om nye sykdommer, framfor alt infeksjoner. Det var Pasteur-instituttet som oppdaget Hiv-viruset, og instituttet har  utviklet vaksiner og medisiner mot blant annet difteri, tuberkulose, influensa, gulsott og pest.

Ved instituttets lokaler i Paris ligger også Pasteur-museet og Louis Pasteurs gravkapell. 

## Utvikling av koronavirusvaksine
Institut Pasteur samarbeider (pr. september 2020) med Universitetet i Pittsburgh i USA og med det amerikanske legemiddelfirmaet MSD om å utvikle en vaksine mot COVID-19. Dette er en av vaksinene som Norge kan få tilgang til gjennom den globale COVAX-alliansen, hvis arbeidet fører frem til en virksom vaksine.

## Nobelprisvinnere
Ti av forskerne ved instituttet hadde pr. 2011 blitt tildelt Nobelprisen i fysiologi eller medisin:

* 1907: Alphonse Laveran – tidenes første Nobelpris i medisin, for å ha oppdaget viruset som forårsaker malaria.
* 1908: Ilja Metsjnikov – for sitt arbeid med forskning på fagocytter.
* 1919: Jules Bordet – for sine oppdagelser av hvordan antistoffer mot bakterier dannes i kroppen.
* 1928: Charles Nicolle – for sin innsats mot tyfus.
* 1957: Daniel Bovet – for sine oppdagelser knyttet til syntetiske stoffer som hemmer effekten av visse stoffer i kroppen og spesielt deres virkning på det vaskulære systemet og skjelettmuskulaturen.
* 1965: François Jacob – for sine oppdagelser om genetisk kontroll av enzym- og virussynteser (sammen med Monod og Lwoff); DNA-kjeden de oppdaget har siden fått betegnelsen operon.
* 1965: Jacques Monod – for sine oppdagelser om genetisk kontroll av enzym- og virussynteser (sammen med Jacob og Lwoff); DNA-kjeden de oppdaget har siden fått betegnelsen operon.
* 1965: André Lwoff – for sine oppdagelser om genetisk kontroll av enzym- og virussynteser (sammen med Monod og Jacob); DNA-kjeden de oppdaget har siden fått betegnelsen operon.
* 2008: Luc Montagnier – for oppdagelsen av AIDS-viruset i 1983 (sammen med Françoise Barré-Sinoussi).
* 2008: Françoise Barré-Sinoussi – for oppdagelsen av AIDS-viruset i 1983 (sammen med Luc Montagnier).

## Referanser


## Eksterne lenker
*
Liste over Vietnams statsministre

**Statsminister i Den sosialistiske republikk Vietnam** (vietnamesisk: Thủ tướng Chính phủ nước Cộng hòa xã hội chủ nghĩa Việt Nam), også kjent som **Leder av ministerrådet** (vietnamesisk: Chủ tịch Hội đồng Bộ trưởng) fra 1981 til 1992, er regjeringssjefen i Vietnam. Statsministeren er også leder for Caucus-kommisjonen, et partiorgan for politiske saker og nestleder i forsvars- og sikkerhetsrådet, et organ i nasjonalforsamlingen. Statsministeren har opp i gjennom historien vært ansvarlig, i hvert fall *[[de jure]]*, for håndtering Vietnam innenrikspolitikk. Siden Vietnam er en ettpartistat, med kommunistpartiet som det eneste partiet som er lovlig ifølge grunnloven, har alle statsministrene i Nord-Vietnam og Vietnam vært medlemmer av kommunistpartiet mens de har innehatt stillingen. Den nåværende statsministeren er Nguyễn Xuân Phúc, og han er rangert som nummer tre i politbyråets rangering.

## Statsminister i [[Keiserriket Vietnam]] (1945)

## Statsministre i [[Nord-Vietnam]] (1945–1976)

## Leder for [[Republikken Sør-Vietnam]] (1969–1976)

## Statsminister i [[Vietnam|Den sosialistiske republikk Vietnam]] (1976–)

## Bibliografi
* 
* 
* 
* 
*  
* 

## Noter


## Referanser
Idun Idrettslag

**Idun Idrettslag** (stiftet 29. april 1930) er et idrettslag fra Søndeled i Agder, som driver med fotball, langrenn, svømming og volleyball, samt barnetrim og voksentrim. Klubbens fotballbane ligger på Kvernvik i Indre Søndeled.

Idrettslaget arrangerte NM i maraton 2017 som ble innlagt i Risør Konvoi Maraton.

## Fotball
Klubben hadde et fotballlag i samarbeid med  og  i 5. divisjon under 2011-sesongen.

;5. divisjon 2011

## Referanser


## Eksterne lenker
*
Phạm Phước Hưng

**Phạm Phước Hưng** (født 10. juni 1988 i Hau Giang, Mekongdeltaet) er en vietnamesisk turner, og representerte hjemlandet under Sommer-OL 2012 i London. Han deltok i grenen turn. I 2012 var han med i kvalifiseringen for skranke og ringer hvor han ble henholdsvis nummer 19 av 71 deltakere og 40 av 68 deltakere.

## Referanser


## Eksterne lenker
* 
*  Profil på London2012.com
*  Profil på BBC Sport Olympics 2012
*  Profil på Sports.Yahoo.com 2012
*  Profil på www.NBColympics.com 2012
Systasea

* se systematisk inndeling

***Systasea*** er en slekt av sommerfugler som tilhører familien smygere (Hesperiidae).

## Utseende
Små til middelsstore, brune smygere. De er lyst gulbrune med lysere eller mørkere tverrstriper. Forvingens ytterkant er buet, bakvingens kant bølget.

## Levevis
Larvene lever på busker og trær i kattostfamilien (Malvaceae). De voksne sommerfuglene besøker gjerne blomster.
Disse sommerfuglene leve ri forholdsvis tørre områder.

## Utbredelse
Slekten er utbredt i det sørligste USA og i Mexico.

## Systematisk inndeling

Inndelingen følger Brower & Warren (2010).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Pyrgini Burmeister, 1878 – ca. 150 arter fordelt på 22 slekter. 
**************** Slekten *Systasea* Edwards, 1877
***************** *[[Systasea microsticta]]* Dyar, 1923
***************** *[[Systasea pulverulenta]]* (R. Felder, 1869)
***************** *[[Systasea zampa]]* (Edwards, 1876)

## Kilder
* Brower, A.V.Z. og A. Warren (2010) *Systacea* på Tree of life http://tolweb.org/Systacea/
* Markku Savela's Lepidoptera and some other life forms: Sjekkliste over artene. Hentet 25.8. 2012.
* Butterflies of America - *Systasea* spp. http://www.butterfliesofamerica.com/t/Systasea_a.htm

## Eksterne lenker
*
Østerrikes høyesterett

**Østerrikes høyesterett** (tysk: *Oberste Gerichtshof (OGH)*) er i Østerrike den øverste instans i sivile saker og straffesaker. Domstolen er oppdelt i avdelinger kalt senater som er likeverdige. Domstolens avgjørelser er endelige.

OHG holder til i Justizpalast i Wien. Det ble opprettet  21. august 1848 som etterfølger av Obersten Justizstelle, opprettet i 1749 av Maria Theresia.
## Likestilte høyesteretter i Østerrike
Likestilte høyesteretter på det offentligrettslige område er Forfatningsdomstolen, Verwaltungsgerichtshof (forvaltningssaker) og Asylgerichtshof (asylsaker).

## Eksterne lenker
* OGHs hjemmeside
Håkon Lorentzen (sosiolog)

**Håkon Wergeland Lorentzen** (født 1946) er en norsk sosiolog, forfatter og tidligere forsker.

Lorentzen tok magistergrad i sosiologi ved Universitetet i Oslo i 1977, og ble dr. philos ved samme universitet i 1993. Fra 1986 til 1989 var han programstyremedlem i Norges forskningsråds program for narkotikaforskning. Han arbeidet som forsker ved Institutt for samfunnsforskning fra 1987 til han ble en av flere forskningsledere ved samme institutt fra 1997. Fra 1995 til 1998 var Lorentzen også forskningsleder for Norges forskningsråds program Velferd og samfunn. Han har også vært styremedlem for Statens institutt for forbruksforskning (SIFO) fra 1998 til 2000, og leder for Norges forskningsråds program Idrett, samfunn og frivillig organisering. Lorentzen er nå pensjonist.

Håkon Lorentzens faglige arbeidsfelt er sivilsamfunn i endring, og han har publisert en rekke bøker, bok- og tidsskriftartikler og rapporter.

## Referanser


## Eksterne lenker
* Håkon Lorentzens nettside, Institutt for samfunnsforskning med blant annet liste over og lenker til sammendrag av publikasjoner.
Xenophanes tryxus

***Xenophanes tryxus*** er en sommerfugl som tilhører familien smygere (Hesperiidae). Den er den eneste arten i sin slekt.

## Utseende
En middelsstor (vingespenn 30-40 millimeter), brun eller gråbrun og hvit smyger. Forvingens ytterkant er krum. Oversiden er brun med gjennomsiktige, hvite flekker eller eit hvitt felt ("vinduer") i midten av vingene, undersiden av bakvingen er hvit med brun ytterkant.

## Levevis
Arten lever i skog opptil 1500 meter over havet.

## Utbredelse
Arten er vidt utbredt fra det sørlige Texas sørover til Argentina. Lengst i nord forekommer den bare som streifdyr.

## Systematisk inndeling

Inndelingen følger Brower & Warren (2010).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Pyrgini Burmeister, 1878 – ca. 150 arter fordelt på 22 slekter. 
**************** Slekten *[[Xenophanes (sommerfugl)|Xenophanes]]* Godman & Salvin, 1895 - bare én kjent art
***************** ***Xenophanes tryxus*** (Stoll, 1780)

## Kilder
* Brower, A.V.Z. og A. Warren (2010) *Xenophanes* på Tree of life http://tolweb.org/Xenophanes/
* Markku Savela's Lepidoptera and some other life forms: Sjekkliste over artene. Hentet 25.8. 2012.
* Butterflies of America - *Xenophanes tryxus*  http://www.butterfliesofamerica.com/t/Xenophanes_a.htm
* Butterflies of Amazonia - *Xenophanes tryxus* http://www.learnaboutbutterflies.com/Amazon%20-%20Xenophanes%20tryxus.htm

## Eksterne lenker
*
Phan Văn Khải

**Phan Văn Khải** (født 25. desember 1933 i Củ Chi ved Saigon i Fransk Indokina, død 17. mars 2018 i Củ Chi) var en vietnamesisk politiker som var statsminister i Vietnam fra 1997 til 2006.

## Biografi
Allerede i ungdomsårene engasjerte han seg i revolusjonære organisasjonen. Etter Indokinakrigens avslutning og den derpå følgende deling av Vietnam grep Pham Van Khai sjansen til å reise til det kommunistiske nord.

Under Vietnamkrigen studerte han i fem år økonomi i Moskva. Etter krigsslutt var han periodevis borgermester i Ho-Chi-Minh-byen.

Phan Văn Khải var statsminister i Vietnam fra 1997 til 2006. Han ble valgt som statsminister første gang 24. september 1997, og gjenvalgt i august 2002. 24. juni 2006, trakk han seg som statsminister (sammen med president Tran Duc Luong). Etter at Võ Văn Kiệt døde 11. juni 2008, var han den eldste fortsatt levende tidligere statsministeren i Vietnam.  I perioden 15. desember 1998 – 5. november 2001 var han også formann for ASEAN.

Pham Van Khai ble innenfor det for Vietnam mulige politiske spektrum ansett som en moderat apparatetes mann som støttet landets økonmiske åpning.

## Referanser


## Eksterne lenker
* Vietnamese Embassy biography
Valget i Bayern 2008

**Valget i Bayern 2008** var det 16. valget til den bayerske landdagen. Valgdeltakelsen var 57,2 % av de stemmeberettigete, ca en prosent høyere enn ved forrige landdagsvalg i 2003.

CDU mistet 17,3 prosentpoeng sammenliknet med valget i 2003 og mistet sitt flertall i landdagen for første gang siden 1962. SPD gjorde sitt dårligste valg siden 1946. Partiet Freie Wähler kom inn i landdagen for første gang og De grønne økte sin andel av stemmene. FDP ble for første gang på 14 år representert i delstatsparlamentet. Die Linke kom under sperregrensen på 5,5 %.
## Bildegalleri


Fil:Seehofer.JPG|Horst Seehofer overtok etter valget som ministerpresident i Bayern
Fil:Florian Pronold 2012 Politischer Aschermittwoch SPD Vilshofen 1.jpg|Florian Pronold ble valgt til ny partileder i SPD Bayern i 2009
Alaaeldin Abouelkassem

**Alaaeldin Muhammad Al-Sayid Abouelkassem** (arabisk: ; født 25. november 1990) er en egyptisk fekter som deltok i de olympiske leker 2012 i London.

Abouelkassem vant en olympisk sølvmedalje i fekting under OL 2012 i London. Han kom på andreplass i florett for menn bak Lei Sheng fra Kina.

Under Sommer-OL 2020 i Tokyo som ble arrangert i 2021 ble han utslått i kvartfinalen i den individuelle konkurransen.

## OL-medaljer
*  2012  London – Sølv i fekting, florett menn  Egypt

## Eksterne lenker
*
EarthClim

**EarthClim** -- Integrated Earth System Approach to Explore Natural Variability and Climate Sensitivity—er et nasjonalt koordinert klimaforskningsprosjekt finansiert av Norges forskningsråds program NORKLIMA for perioden 2011-2013.

EarthClims hovedmål er å forbedre og teste klimaprosesser i den norske jordsystemmodellen NorESM som er av særlig viktighet for høye breddegrader og følgelig for polart klima. Siden transport av varme og fuktighet fra tropene påvirker høyere breddegrader i betydelig grad, og siden tropene er viktig for natulig klimavariabilitet, utgjør analyse av tilbakekoblingsmekanismer, klimarespons og -følsomhet som har sin opprinnelse på lavere breddegrader er viktig del av prosjektet.

EarthClim har følgende mål:
* Å etablere NorESM som en ledende beregningsmodell for simulering av globalt klima og jordsystemprosesser gjennom vedvarende utvikling, validering og analyse av modellen.
* Å tallfeste styrken av intern klimavariabilitet og å skille intern variabilitet fra eksterne klimapådrag ved hjelp av analyse av langtidsobservasjoner og klimamodellsimuleringer.
* Å bedre tallfeste strålingspådraget ved forbedret detaljbeskrivelse av aerosoler, skyer og kortlevet gasser og vekselvirkninger mellom disse i NorESM.
* Å tallfeste og analysere langtids tilbakekoplingsmekanismer i klimasystemet, og i særlig grad undersøke sammenhengen mellom regionale klimapådrag og tilhørende klimarespons, inkludert ikke-lineære tilbakekoplinger og klimafølsomhet.

Oppdatert informasjon om og resultater fra EarthClim er tilgjengelig fra prosjektets nettside.

## Deltagende institusjoner
* CICERO Senter for klimaforskning (CICERO)
* Meteorologisk institutt (met.no)
* Norsk institutt for luftforskning (NILU)
* Norsk polarinstitutt (NP)
* Norsk Regnesentral (NR)
* UNI REsearch AS (UNI Research) / Bjerknessenteret for klimaforskning (BCCR) (koordinator)
* Universitetet i Bergen (UiB)
* Universitetet i Oslo (UiO)

## Eksterne lenker
* EarthClim
* Norges forskningsråd
* NORKLIMA
* CICERO Senter for klimaforskning (CICERO)
* Meteorologisk institutt (met.no)
* Norsk institutt for luftforskning (NILU)
* Norsk polarinstitutt (NP)
* Norsk Regnesentral (NR)
* UNI Research / Bjerknessenteret for klimaforskning (BCCR) (koordinator)
* Universitetet i Bergen (UiB)
* Universitetet i Oslo
NorESM

**NorESM** — the Norwegian Earth System Model/Den norske jordsystemmodellen — er en global klimamodell utviklet og vedlikeholdt av NCC (NorESM Climate modeling Consortium). Utvikling av NorESM startet i 2007, blant annet gjennom klimaforskningsprosjektet EarthClim. Modellen har vært en viktig bidragsyter til WCRP (World Climate Research Programme), samt rapporter fra FNs klimapanel (IPCC).

NorESM simulerer blant annet vind, temperatur, nedbør og skydekke i atmosfæren; strøm, temperatur og saltholdighet i havet; vegetasjon på land og fuktighet og temperatur i jordsmonnet; og utstrekning og tykkelse til snø og is på land og på havet. Den strukturelle sammensettingen av NorESM bygger i stor grad på CESM (Community Earth System model), men med en havmodul som er unik for NorESM og en rekke særegne tilpassinger i modulene for atmosfære, vegetasjon og kryosfære.

Oppdatert informasjon om og resultater fra NorESM er tilgjengelig fra hjemesiden til NorESM, og nettsider for NorESM dokumentasjon og NorESM kildekode.
## Eksterne lenker
* NorESM hjemmeside
* NorESM dokumentasjon
* NorESM kildekode
* EarthClim
Florian Pronold

**Florian Pronold ** (født 28. desember 1972 i Passau) er en tysk politiker  fra SPD. Han er jurist og ble valgt som medlem av Forbundsdagen i 2002 og var fra 11. juli 2009 til 20. mai 2017 leder av SPD i Bayern.

Ved Forbundsdagsvalget i 2013 ble Pronold utnevnt som medlem av kanslerkandidat Peer Steinbrücks kompetanseteam, også kalt skyggeregjering, med infrastruktur og bolig som arbeidsområde.

## Referanser


## Eksterne lenker
*
Onnettomuustutkintakeskus

**Onnettomuustutkintakeskus** (finsk) eller **Olycksutredningscentralen** (svensk) er et finsk statlig organ som etterforsker alle storulykker uavhengig av ulykkestype, samt alle ulykker og nestenulykker innen luftfart, sjøfart og jernbane.

Hensikten med etterforskningen av ulykkene er å bedre den allmenne tryggheten og forebygge ulykker. Ved etterforskningen granses hendelsesforløpet, ulykkens årsaker og følger samt redningsarbeidet. Det utarbeides en rapport om alle undersøkelsene. I rapporten presenteres også anbefalinger på grunnlag av etterforskningens resultat.

## Eksterne lenker
*
MS «Brandanger»

**MS «Brandanger»** er et forhenværende norsk linjeskip, bygget i Storbritannia og levert i 1949 til rederiet Westfal-Larsen i Bergen. MS «Brandanger» ble solgt til Bulgaria i 1965, solgt igjen i 1971 til Navigation Maritime Bulgare og eksisterer fremdeles som stasjonært skoleskip i Varna.

Skipet er sannsynligvis siste av sin type store stykkgodsskip som seilte i den norske handelsflåten etter andre verdenskrig. Fartøyet vurderes vernet av Riksantikvaren som et representativt fartøy fra utenriksflåten.

Rederiet Westfal-Larsen har hatt to linjeskip med navnet «Brandanger». Det første ble bygget og levert i 1926 og seilte for Nortraship i begynnelsen av andre verdenskrig inntil hun i konvoi underveis fra Bermuda til Liverpool i Storbritannia ble torpedert og sank den 11. oktober 1940.

## Referanser



## Eksterne lenker
* 
* 
* Om MS «Brandanger», fra nettstedet sjohistorie.no
* Om MS «Brandanger», fra nettstedet westfal-larsenseilere.com
* Bilde av MS «Brandanger», fra nettsidene til Vancouver
* Om MS «Brandanger» (1926–1940), fra nettstedet warsailors.com
* Foto av «Petar Beron», fra shipspotting.com
Migrationsverket

**Migrationsverket** kan peke til blant annet:  
 
* Migrationsverket (Sverige), en svensk myndighet som har ansvar for gjennomføringen av landets utlendingspolitikk, inkludert tillatelse eller visum for innreise, bosettingstillatelse, asylprosessen, statsborgerskap, støtte til frivillig tilbakevending og samarbeid med internasjonale organisasjoner som EU og UNHCR.
* Migrationsverket (Finland) (Maahanmuuttovirasto), en statlig etat i Finland som sorterer under Innenriksministeriet, etaten behandler og avgjør saker som gjelder immigrasjon, oppholdstillatelse, flyktningstatus og statsborgerskap.
Unn Thorvaldsen Ruud

**Unn Thorvaldsen Ruud** (født 1943) er en norsk tidligere friidrettsutøver fra Bærum. Hun fikk kongepokalen da hun vant NM i 1958 i Trondheim på ny norsk rekord i spydkast med 43,21. Hun representerte Fossum IF.

Hun satte ytterligere fire rekorder og flyttet rekorden 11 meter de to påfølgende årene til 54,28 i august 1960. Det skulle da ta 15 år før Anne Gro Harby slo rekorden hennes i august 1975. Thorvaldsen Ruud deltok i Sommer-OL 1960, men røk ut med 41,99 i kvalifiseringen, og ble nummer 20.

Thorvaldsen Ruud var bare 15 år når hun vant sitt første NM-gull i 1958, og ble den yngste kongepokalvinner i norsk friidrett gjennom tidene. Hun vant NM 5 ganger med 47,97 meter i 1960 som lengste vinnerkast.

## Medaljer i norske mesterskap

## Referanser




## Eksterne lenker
*
Det internasjonale bokseforbund

**Det internasjonale bokseforbundet** (**International Boxing Association**, forkortet **IBA**) er et internasjonalt idrettsforbund som fastsetter regler for amatørboksing, godkjenner kamper og tildeling av priser for diverse mesterskaper samt foranlediger dopingkontroll innenfor boksingen. Medlemmene av AIBA er de nasjonale amatørbokseforbundene.

IBA ble opprettet i 1946 i London som AIBA av de engelske og franske nasjonale amatørbokseforbundene. Organisasjonen avløste det tidligere Fédération internationale de boxe amateur (FIBA), som inntil da hadde vært det internasjonale amatørbokseforbundet. Organisasjonens andre kongress ble arrangert i København i 1950, hvorunder AIBA vedtok en rekke reformer av reglene for avvikling av boksekamper, herunder regelen om at en kamp skal stoppes etter at en bokser har tatt telling tre ganger, likesom der i København ble vedtatt å innføre de nye vektklassene super lettvekt og super weltervekt i amatørboksingen.

I 2007 utgikk ordet *amateure* (amatør) av organisasjonens navn som ledd i en større omorganisering av AIBA og reglene for avvikling av boksekamper.

Under Russlands invasjon av Ukraina 2022 ble russiske boksere midlertidig utelukket fra IBA, men ble så ønsket velkommen igjen.

I september 2022 prøvde IBA å nekte ukrainske boksere å delta under ukrainsk flagg.

Per oktober 2022 er Umar Kremlev, en venn av Russlands president Vladimir Putin, styreleder i IBA.

## Referanser


## Eksterne lenker
*
AIBA

**Aiba** og **AIBA** kan vise til:
* En forkortelse for Det internasjonale bokseforbundet
* Den norske musikeren Kristian Frantzen, kjent som **Aiba**
Võ Văn Kiệt

**Võ Văn Kiệt** (født 23. november 1922, død 11. juni 2008) var en vietnamesisk politiker og statsmann. 

Han var veteranflyger fra den lange krigen mot franskmennene og deretter amerikanerne i Sør-Vietnam, og mistet sin første kone og to barn fra en amerikansk bombing. Han var statsminister i Vietnam fra 8. august 1991 til 25. september 1997, og ledet den kommunistiske nasjonen tilbake til å bli et mer internasjonalt land etter tiår med krig og isolasjon. Han var en av de vietnamesiske politiske lederne som var med å innførte Đổi Moi-politikken i Vietnam. Hans fødenavn var Phan Văn Hòa, men han forandret det til Võ Văn Kiệt da han sluttet seg til det vietnamesiske kommunistpartiet. Han hadde også et pseudonym, Sáu Dân.

## Referanser


## Eksterne lenker
* 
*  A collection of articles about Vo Van Kiet  (på vietnamesisk)
*  Latest news about Vo Van Kiet, aggregate from most popular online news source in Vietnam (in Vietnamese)
*  International Herald Tribune: Vo Van Kiet, who led Vietnam to freer markets, dead at 85
Sepon (elv)

**Sepon** (vietnamesisk: *Sông Sepon*, laotisk: *Se Pon*) er en liten elv ved byen Lao Bao i provinsen Quang Tri i Vietnam. Elven danner grensen mellom Vietnam og Laos hvor den ene siden av elven tilhører Vietnam og den andre tilhører Laos, nærmere bestemt provinsen Savannakhet.

Sepon er 1 meter dyp og ca. 100 meter bred. Rundt elven er det jungel med store, høye trær. Siden det er langt til nærmeste industriområde, er vannet rent og friskt i sommerhalvåret.

Elven danner grensen mellom Lao Bao (Vietnam) og Savannakhet (Laos) og fungerer derfor som en hovedåre for handel i begge provinsene. Elven brukes til handelstrafikk på begge sider og flere båter krysser elven daglig for å levere varer til innbyggerne. Seponelven regnes som en handelsbro som forbinder handelstrafikken mellom Vietnam og Thailand fordi elven har forbindelse gjennom hele provinsen Savannakhet i Laos til elven Mekong på grensen mellom Thailand og Laos.

## Referanser
Lao Bao

**Lao Bao** (vietnamesisk Lao Bảo) er en liten by vest i Quang Tri-provinsen i Vietnam. Byen grenser til Savannakhet-provinsen i Laos med Seponelven som grense. Det er mye handel mellom byene på hver side av grensen, og byen eksporterer tømmer til Laos og Thailand.
Winter Olympic Federations

**Association of International Olympic Winter Sports Federations** (**AIOWF**) er en forening av internasjonale idrettsforbund som representerer vinterolympiske idretter. Foreningen har sitt sete i Zürich og er anerkjent av Den internasjonale olympiske komité (IOK).

AIOWF fremmer samarbeid mellom sine medlemsforbund, og fungerer som talsperson i visse saker omkring De olympiske vinterleker. Foreningen er også ansvarlig for å utpeke felles delegasjoner og/eller representanter fra de vinterolympiske idrettene på etterspørsel fra IOK og andre internasjonale organisasjoner. Blant andre oppgaver, håndterer AIOWF også koordineringen av konkurransekalenderen, samt oppstilling av forslag til IOK vedrørende distribueringen av andeler fra kringkastingsrettigheter.

AIOWFs president er Ivo Ferriani, som også er president i International Bobsleigh and Skeleton Federation.

## Medlemsforbund
AIOWF har syv medlemsforbund og ett assosiert medlemsforbund

### Assosierte medlemmer

;Fotnoter

## Referanser


## Eksterne lenker
* Association of International Olympic Winter Sports Federations
Cả (elv)

**Cả** (vietnamesisk: *Sông Cả*, *Sông Lam*, * Ngàn Cả* og på lao: *Nam Khan*) er en elv på om lag 513 kilometer i Vietnam og Laos, hvorav 361 i Vietnam.

Cả starter i Loi-fjellene i Xieng Khouang-provinsen i Laos før den renner videre gjennom Ha Tinh-provinsen i Bac Trung Bo-regionen i Vietnam. Elven munner ut i Tonkinbukten. 

## Referanser
Presidentvalget i Tyskland 1949

**Presidentvalget i Tyskland 1949** var det første valget av en tysk Forbundspresident og fant sted 12. september 1949 i Bonn. I andre valgomgang valgte Forbundsforsamlingen Theodor Heuss som president. Motkandidaten fra SPD ved presidentvalget var Kurt Schumacher. Heuss ble støttet av en koalisjon som besto av CDU/CSU og FDP. Den samme koalisjon var senere grunnlaget for at Konrad Adenauer 15. september 1949 ble valgt som forbundskansler. 

## Valgresultater

## Referanser
Presidentvalget i Tyskland 1954

Forbundsforsamlingen i Tyskland gjenvalgte 17. juli 1954 Theodor Heuss som Forbundspresident, med 871 av 987 avgitte stemmer. Møtet ble holdt i Berlin. 

Heuss' kandidatur ble støttet av en koalisjon av CDU/CSU og FDP som også hadde flertall i Forbundsdagen. Imidlertid stilte heller ikke SPD noen motkandidat ved valget, som dermed ble avgjort etter bare én valgomgang. 

Berlin ble valgt som møteplass som følge av folkeoppstanden i DDR 17. juni 1953. Formålet var å styrke båndene mellom Vest-Tyskland og Vest-Berlin. 

Forslaget om krigsforbryteren Karl Dönitz ble møtt med fy-rop. KPD-representanten Max Reimann kalte Theodor Heuss for «en ulykke for det tyske folk» og pådro seg ordensstraff av Forbundsdagspresident Hermann Ehlers.
 

## Referanser
Lee Wallard

**Lee Wallard** (født 7. september 1910 i Schenectady, New York, død 29. november 1963 i St. Petersburg, Florida) var en amerikansk racerfører. Han vant Indianapolis 500 i 1951.

## Karriere
Wallard startet med racing i 1935, og deltok i grusbaneløp og midget cars. Han kjørte mellom 1941 og 1954 i alt 46 løp i AAA National Series, og vant seks av dem. Mellom 1948 og 1951 deltok Wallard fire ganger i Indianapolis 500, og i 1951 vant han løpet i en Belanger Special. Dermed kom har også inn på seierslisten for Formel 1 ettersom Indy 500 fra 1950 til 1960 telte med i VM-sammendraget. En uke etter at han vant Indianapolis 500 ble Wallard skadet i et billøp i Reading, Pennsylvania. Han fikk alvorlige brannskader da bilen hans tok fyr helt på slutten av løpet. Han lå på sykehus i flere måneder, og gjennomgikk i alt 27 hudtransplantasjoner. 

Han forsøkte senere å gjenoppta sin racingkarriere, men på grunn av skadene var han ikke lenger konkurransedyktig. Etter at ha lagt opp som racerfører bygde han en motorveirestaurant og forsøkte seg også som racinginstruktør. Han døde av hjerteinfarkt i 1963.

## Resultater i Indianapolis 500

## Referanser
Tina Åmodt

**Tina Åmodt** (født 1985) er en norsk forfatter. Åmodt kommer fra Askøy og har studert ved Skrivekunst-akademiet i Hordaland og Litterär Gestaltning i Göteborg.

## Bibliografi
* *Anleggsprosa*, kortprosa, Kolon forlag 2010, ISBN 978-82-05-39924-2
* *Syntesen*, dikt, TUR Forlag 2012, ISBN 978-82-99-89190-5
* *Det blir aldri lyst her*, roman, Kolon forlag 2014, ISBN 978-82-05-45771-3
* *Doris*, roman, Forlaget Oktober 2018, ISBN 978-82-49-51793-0
* *Den andre moren*, roman, Forlaget Oktober 2023, ISBN 978-82-49-52704-5

## Priser
* 2015 – Stig Sæterbakkens minnepris
* 2019 – Bokhandelens forfatterstipend

## Referanser

## Eksterne lenker
* Kolon forlags forfatterpresentasjon av Tina Åmodt
Presidentvalget i Tyskland 1959

Forbundsforsamlingen i Tyskland avholdt 1. juli 1959 valg av ny Forbundspresident. Heinrich Lübke som til da hadde vært minister i Tysklands regjering, ble etter to valgomganger valgt som ny president, med 50,7 % av stemmene. Lübcke ble valgt med stemmene fra en koalisjon bestående av CDU/CSU og FDP. SPDs motkandidat var Carlo Schmid. Antall stemmeberettigete representanter fra Forbundsdagen og Forbundsrådet var tilsammen 1038. Kravet til absolutt flertall var dermed 520 stemmer.

## Referanser
Mã (elv)

**Mã** (vietnamesisk: *Sông Mã*, lao: *Nam Ma*) er en elv på 512 kilometers lengde i Vietnam og Laos.

Ma-elven starter på 762 meters høyde i den nordøstligste Dien Bien-provinsen i Tay Bac-regionen i Vietnam. Elven renner så videre sørvestover gjennom Hua Phan-provinsen i Laos før den igjen fortsetter gjennom Thanh Hoa-provinsen (Vietnam) og danner Ma-deltaet ved utløpet til Tonkinbukten. Ma-deltaet er det tredje største deltaet i Vietnam
Barmen (Søndeled)

**Barmen** er en øy som ligger midt i Søndeledfjorden i gamle Søndeled kommune (nå Risør kommune). Barmen er Risørs største øy, og en av Aust-Agders største.

## Referanser
Đáy (elv)

**Đáy** (vietnamesisk: *Sông Đáy*)  er en elv i Vietnam. Den var tidligere kjent som *Sông Hát* eller *Hát Giang*. Elven renner ut fra Den røde elv og munner ut i Tonkinbukten.

Đáy-elven er 240 kilometer lang og har et nedbørfelt på mer enn  kvadratkilometer. Elven renner gjennom hovedstaden Hanoi, og provinsene Hoa Bin, Ha Nam, Ninh Binh og Nam Dinh.
Carlo Aall

**Carlo Leandro Aall** (født 1962 i Oslo) er en norsk forsker.

Aall er utdannet naturforvalter fra Norges landbrukshøyskole i 1987. Han har arbeidet som miljøvernrådgiver i Ølen kommune (1988-90) og har siden 1990 arbeidet som forsker ved Vestlandsforsking i Sogndal, der han har vært forskningsleder siden 2005. Han tok sin doktorgrad ved Universitetet i Aalborg i 2000 med en avhandling om norske kommuners arbeid for en bærekraftig utvikling. Han har publisert en rekke artikler, bøker og rapporter om temaet bærekraftig utvikling og lokalt miljøvernarbeid. I 2012 ble Carlo Aall tilkjent professortittel ved Universitetet i Aarhus på temaet bærekraftig utvikling. 

Siden høsten 2015 har han vært ansatt i en 20 prosent stilling som professor II i bærekraftig utvikling ved Høgskolen på Vestlandet med delansvar i å undervise ved Master i Climate Change Management. Fra 1. januar 2019 er han leder av Norsk Senter for Bærekraftig Klimatilpasning (NORADAPT) ved Vestlandsforsking.
## Referanser


## Eksterne lenker
* http://www.vestforsk.no/tilsette/carlo-aall
Lô (elv)

**Lô** (vietnamesisk: *Sông Lô*) er en av de største elvene i Vietnam. Elven er en av de to viktigste sideelvene til Den røde elv som til sist renner ut i Tonkinbukten.

Elven har sitt opphav i Yunnan i Kina hvor den kalles Panlong. På vietnamesisk side renner elven gjennom provinsene Ha Giang, Tuyen Quang og Phu Tho i 470 kilometer. Nedbørfeltet er på  kvadratkilometer.
Panlong (elv)

**Panlong** (kinesisk: 盘龙江, Pinyin: *Pánlóng Jiāng*) er en elv i Kunming, Yunnan i Kina. 

Elven renner sørover inn i Vietnam hvor den fortsetter under navnet Lô.

## Referanser